CELEX: E2000G0001
Language: el
Date: 2000-10-02 00:00:00
Title: Απόφαση της Μόνιμης Επιτροπής των χωρών ΕΖΕΣ αριθ. 1/2000/SC, της 2ας Οκτωβρίου 2000, για τη σύσταση επιτροπής χρηματοδοτικού μέσου - Διαδικαστικοί κανόνες για την επιτροπή χρηματοδοτικού μέσου

Σημαντική ανακοίνωση νομικού περιεχομένου

|

E2000G0001

Απόφαση της Μόνιμης Επιτροπής των χωρών ΕΖΕΣ αριθ. 1/2000/SC, της 2ας Οκτωβρίου 2000, για τη σύσταση επιτροπής χρηματοδοτικού μέσου - Διαδικαστικοί κανόνες για την επιτροπή χρηματοδοτικού μέσου  

Επίσημη Εφημερίδα αριθ. L 038 της 08/02/2001 σ. 0046 - 0050

Απόφαση της Μόνιμης Επιτροπής των χωρών ΕΖΕΣαριθ. 1/2000/SCτης 2ας Οκτωβρίου 2000για τη σύσταση επιτροπής χρηματοδοτικού μέσουΗ ΜΟΝΙΜΗ ΕΠΙΤΡΟΠΗ ΤΩΝ ΧΩΡΩΝ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο (εφεξής συμφωνία για τον ΕΟΧ) και ιδίως το μέρος VI, καθώς και την απόφαση της Μεικτής Επιτροπής του ΕΟΧ αριθ. 47/2000, της 22ας Μαΐου 2000, για τη σύσταση χρηματοδοτικού μέσου ΕΟΧ,τις λεπτομέρειες εφαρμογής όπως καθορίζονται στο παράρτημα της απόφασης της Μεικτής Επιτροπής αριθ. 47/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Με την παρούσα συστήνεται επιτροπή χρηματοδοτικού μέσου (εφεξής "η επιτροπή") για τη διαχείριση του χρηματοδοτικού μέσου ΕΟΧ, όπως καθορίστηκε από την απόφαση της Μεικτής Επιτροπής ΕΟΧ αριθ. 47/2000.Άρθρο 2Κάθε χώρα ΕΖΕΣ που έχει θέσει σε ισχύ τη συμφωνία για Μόνιμη Επιτροπή των χωρών ΕΖΕΣ θα εκπροσωπείται στην επιτροπή και θα διαθέτει μία ψήφο. Η Ευρωπαϊκή Επιτροπή θα μπορεί να προσκληθεί να συμμετάσχει στις αποφάσεις της επιτροπής, όπου αυτό ενδείκνυται.Άρθρο 3Η επιτροπή θα καθορίσει έναν υπάλληλο-σύνδεσμο ο οποίος ταυτόχρονα θα εκτελεί και χρέη γραμματέως της επιτροπής. Ο υπάλληλος-σύνδεσμος θα εξασφαλίζει τη στενή και συνεχή συνεργασία μεταξύ της επιτροπής, των δικαιούχων χωρών, της Ευρωπαϊκής Επιτροπής και των υπεύθυνων παρακολούθησης αναφορικά με τη λειτουργία του χρηματοδοτικού μέσου ΕΟΧ.Άρθρο 4Οι αποφάσεις της επιτροπής πρέπει να λαμβάνονται με ομοφωνία, εκτός αν προβλέπεται διαφορετικά στους διαδικαστικούς της κανόνες.Άρθρο 5Η επιτροπή λαμβάνει τις αποφάσεις που είναι απαραίτητες για την καλή λειτουργία του χρηματοδοτικού μέσου ΕΟΧ. Ειδικότερα, θα εγκρίνει σχέδια για χρηματοδότηση, θα εγκρίνει το σχέδιο παρακολούθησης και πληρωμών για κάθε έργο, θα επιβλέπει τη συνολική λειτουργία της βοήθειας, ιδίως με βάση τις εκθέσεις παρακολούθησης και θα επιτρέπει τις πληρωμές που προβλέπονται από το σχέδιο πληρωμών υπέρ των δικαιούχων, με βάση τις εκθέσεις παρακολούθησης.Άρθρο 6Η επιτροπή θα καθορίζει, με βάση την απόφαση της Μεικτής Επιτροπής αριθ. 47/2000, τα ποσά των δόσεων που πρέπει να καταβληθούν σε ένα λογαριασμό που έχει καθοριστεί από την επιτροπή χρηματοδοτικού μέσου. Με βάση την αρχή του καταμερισμού της ανάληψης των δαπανών όπως συμφωνήθηκε από την Μόνιμη Επιτροπή κατά την 74η συνεδρίασή της της 22ας Ιουνίου 2000, η επιτροπή χρηματοδοτικού μέσου θα υπολογίζει το μέρος κάθε χώρας ΕΖΕΣ και το ποσό που αυτή πρέπει να καταβάλει. Εντολές πληρωμής θα εκδίδονται από τον υπάλληλο-σύνδεσμο.Άρθρο 7Οι διαδικαστικοί κανόνες της επιτροπής είναι συνημμένοι στην παρούσα απόφαση.Άρθρο 8Η επιτροπή θα υποβάλλει στη Μόνιμη Επιτροπή, ανά εξάμηνο, έκθεση για τις δραστηριότητές της και για τη λειτουργία του χρηματοδοτικού μέσου ΕΟΧ.Άρθρο 9Η παρούσα απόφαση αρχίζει να ισχύει άμεσα.Άρθρο 10Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 2 Οκτωβρίου 2000.Για τη Μόνιμη ΕπιτροπήΟ πρόεδροςGunnar Snorri GlunnarssonΟ γενικός γραμματέαςWilliam RossierΠΑΡΑΡΤΗΜΑΔΙΑΔΙΚΑΣΤΙΚΟΙ ΚΑΝΟΝΕΣ ΓΙΑ ΤΗΝ ΕΠΙΤΡΟΠΗ ΧΡΗΜΑΤΟΔΟΤΙΚΟΥ ΜΕΣΟΥΆρθρο 1Μέλη/Αναπληρωτές1. Κάθε χώρα ΕΖΕΣ η οποία έχει θέσει σε ισχύ τη συμφωνία για τη Μόνιμη Επιτροπή των χωρών ΕΖΕΣ θα εκπροσωπείται στην επιτροπή από ένα τακτικό μέλος, που ορίζεται γραπτώς από την αντίστοιχη αρμόδια αρχή κάθε χώρας μέλους. Κάθε τακτικό μέλος πρέπει να διαθέτει αναπληρωτή(-ές), του οποίου το(-α) όνομα(-τα) θα γνωστοποιείται στην επιτροπή γραπτώς από το τακτικό μέλος ή από την αρμόδια αρχή που τον ή την έχει ορίσει. Όταν το αναπληρωματικό μέλος αντικαθιστά ένα τακτικό μέλος έχει τα ίδια δικαιώματα και τις ίδιες υποχρεώσεις του τακτικού μέλους. Κάθε τροποποίηση στην εκπροσώπηση θα γνωστοποιείται γραπτώς και χωρίς καθυστέρηση στην επιτροπή.2. Κάθε μέλος μπορεί να διαθέτει βοηθό ή βοηθούς.Άρθρο 2Πρόεδρος/Αντιπρόεδρος1. Η επιτροπή θα εκλέξει έναν πρόεδρο και έναν αντιπρόεδρο με θητεία ενός έτους. Και οι δύο είναι επανεκλέξιμοι.2. Ο χειρισμός των υποθέσεων είναι της αρμοδιότητας του προέδρου.3. Απουσία του προέδρου από συνεδρίαση της επιτροπής τον αντικαθιστά ο αντιπρόεδρος. Αν είναι απών και ο αντιπρόεδρος, η επιτροπή εκλέγει για τη συγκεκριμένη συνεδρίαση έναν προεδρεύοντα.Άρθρο 3ΠαρατηρητέςΟ πρόεδρος δύναται να προσκαλέσει εκπροσώπους της ΕΤΕ, της Ευρωπαϊκής Επιτροπής, των υπευθύνων παρακολούθησης ή άλλων ενδιαφερομένων μερών να παραστούν στις συνεδριάσεις της επιτροπής ως παρατηρητές ή ως παρέχοντες πληροφορίες για τα σχέδια.Άρθρο 4Απόρρητο των συνεδριάσεωνΟι συνεδριάσεις της επιτροπής διεξάγονται κεκλεισμένων των θυρών, εκτός αν η επιτροπή ομόφωνα αποφασίσει διαφορετικά.Άρθρο 5Σύγκληση των συνεδριάσεωνΟ πρόεδρος συγκαλεί τις συνεδριάσεις της επιτροπής κατόπιν διαβούλευσης με το γραμματέα. Μια συνεδρίαση μπορεί επίσης να συγκληθεί, χωρίς καμία καθυστέρηση, όταν ένα μέλος το ζητήσει γραπτώς, δηλώνοντας και το αντικείμενο προς συζήτηση.Άρθρο 6Τόπος συνεδριάσεωνΗ επιτροπή συνεδριάζει συνήθως στην έδρα της γραμματείας ΕΖΕΣ στις Βρυξέλλες.Άρθρο 7Προσωρινή ημερήσια διάταξηΟ γραμματέας καθορίζει, κατόπιν διαβούλευσης με τον πρόεδρο, την προσωρινή ημερήσια διάταξη κάθε συνεδρίασης. Η πρόσκληση στη συνεδρίαση και η προσωρινή ημερήσια διάταξη θα διαβιβάζονται στα μέλη κατά κανόνα όχι αργότερα από μία εβδομάδα πριν τη συνεδρίαση. Η προσωρινή ημερήσια διάταξη θα συνοδεύεται από όλα τα απαραίτητα έγγραφα εργασίας.Άρθρο 8Σημεία που περιλαμβάνονται στην ημερήσια διάταξηΗ ημερήσια διάταξη θα περιέχει κάθε σημείο που έχει ζητηθεί, όχι αργότερα από δέκα ημέρες πριν την συνεδρίαση, από ένα μέλος.Άρθρο 9ΑπαρτίαΔύο μέλη θα αποτελούν απαρτία.Άρθρο 10Ψηφοφορία1. Για τις αποφάσεις για διαδικαστικά θέματα απαιτείται πλειοψηφία. Οι άλλες αποφάσεις θα λαμβάνονται με ομοφωνία. Μια απόφαση θα θεωρείται ότι έχει ληφθεί ομόφωνα εάν κανένα μέλος δεν ψηφίσει αρνητικά.2. Παρ' όλ' αυτά εάν σε ένα προσχέδιο απόφασης προτείνεται να απορριφθεί μια αίτηση χρηματοδότησης, η απόφαση θα θεωρείται ότι έχει ληφθεί εάν ένα μέλος ψηφίσει θετικά.Άρθρο 11ΕκπροσώπησηΈνα μέλος μπορεί να εξουσιοδοτήσει ένα άλλο μέλος να ψηφίσει αντ' αυτού. Ο γραμματέας θα γνωστοποιήσει γραπτώς αυτήν την εξουσιοδότηση πριν την έναρξη της συνεδρίασης.Άρθρο 12Γραπτή διαδικασίαΟι αποφάσεις μπορούν να ληφθούν με γραπτή διαδικασία εάν όλα τα μέλη συμφωνούν επ' αυτού.Άρθρο 13Ετοιμασία των προσχεδίων απόφασης για αιτήσεις χρηματοδοτήσεων και γραπτή διαδικασία γι' αυτές τις αποφάσεις1. Τα προσχέδια αποφάσεων για αιτήσεις χρηματοδοτήσεων συντάσσονται από το γραμματέα και αποστέλλονται στα μέλη μαζί με κάθε σχετική πληροφορία, αρκετά νωρίς για να μπορεί να ληφθεί απόφαση μέσα σε δύο μήνες από την υποβολή της αίτησης στην τελική της και αποδεκτή της μορφή. Κάθε μέλος θα πληροφορεί για την παραλαβή τον γραμματέα χωρίς καμία καθυστέρηση.2. Παρά το άρθρο 12, ο πρόεδρος, με τη σύμφωνη γνώμη του γραμματέα, αποφασίζει εάν μια αίτηση πρέπει να αντιμετωπιστεί με γραπτή διαδικασία ή κατά τη διάρκεια μιας συνεδρίασης.3. Στην περίπτωση γραπτής διαδικασίας εφαρμόζονται τα ακόλουθα:α) εάν σε ένα προσχέδιο απόφασης προτείνεται να γίνει αποδεκτή μια αίτηση,- το προσχέδιο απόφασης θα θεωρηθεί ότι εγκρίθηκε εάν τουλάχιστον δύο μέλη το εγκρίνουν και πληροφορήσουν σχετικά το γραμματέα μέσα σε δύο εβδομάδες από την ημερομηνία που το προσχέδιο απόφασης διαβιβάστηκε απ' αυτόν,- το προσχέδιο απόφασης θα θεωρηθεί ότι απορρίφθηκε εάν μέσα στην ίδια χρονική περίοδο κάθε μέλος το απορρίψει·β) εάν σε ένα προσχέδιο απόφασης προτείνεται η απόρριψη μιας αίτησης,- το προσχέδιο απόφασης θα θεωρείται ότι εγκρίθηκε εάν κάθε μέλος το εγκρίνει και πληροφορήσει σχετικά το γραμματέα μέσα σε δύο εβδομάδες από την ημερομηνία που το προσχέδιο απόφασης διαβιβάστηκε απ' αυτόν.Εάν η επιτροπή δεν έχει λάβει απόφαση μέσα σε δύο εβδομάδες από την ημερομηνία που το προσχέδιο απόφασης διαβιβάστηκε από τον γραμματέα, θα πρέπει να συγκληθεί συνεδρίαση της επιτροπής.Άρθρο 14Έγκριση του κειμένου μιας απόφασηςΤο κείμενο μιας απόφασης που έλαβε η επιτροπή εγκρίνεται πριν το τέλος της συνεδρίασης. Το κείμενο μιας απόφασης που ελήφθη με γραπτή διαδικασία θα πρέπει να διανεμηθεί στα μέλη από το γραμματέα το ταχύτερο δυνατόν μετά τη λήψη της απόφασης.Άρθρο 15Τήρηση πρακτικώνΟ γραμματέας τηρεί πρακτικά των αποφάσεων κάθε συνεδρίασης της επιτροπής.Άρθρο 16Απόρρητο των αποφάσεων1. Οι αποφάσεις της επιτροπής είναι εμπιστευτικές.2. Πληροφορίες σχετικά με εμπορικά μυστικά ή άλλα εμπιστευτικά στοιχεία που έχουν υποβληθεί στην επιτροπή δεν θα αποκαλύπτονται σε αναρμόδιους.Άρθρο 17Αναθεώρηση των διαδικαστικών κανόνωνΟι παρόντες διαδικαστικοί κανόνες θα αναθεωρηθούν πριν τη λήξη δώδεκα μηνών από την έγκρισή τους.